**Ruga sufletului meu**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ruga sufletului meu

Ia-mi Doamne greutăţile din suflet.

Transformă-le în păsări ca să zboare.

C-am obosit s-aud atâta plânset

De dor, de chin, de dragoste şi jale.

Adu lumină-n sufletele noastre

Şi fă-ne să privim în altfel viaţa.

În zilele ce noi le credem proaste,

Fă-ne să-ţi ascultăm cu toţi povaţa.

Fă-ne să fim doar iubitori de bine

Şi răul în cenuşă să se facă.

Să fim cu gândul mult mai mult la Tine

Şi tot ce facem zi de zi să-Ţi placă.

Adu-ne rogu-Te lumină-n viaţă

Şi fă-ne s-o privim cu-ngăduinţă.

Chiar dacă Eşti o ultimă speranţă,

Ajută-ne Te rog s-avem credinţă.